အိုးယဆုဘခိုဖွန်းအစု

အိုးယဆုဘခိုဖွန်းအစု (大安場古墳群, Ōyasuba Kofun gun) သည် ဂျပန်နိုင်ငံ၊ တိုးဟိုခုဒေသတောင်ဘက်ပိုင်း ဖုခုရှိမခရိုင်၊ ခိုးရိယမမြို့တွင်ရှိသည့် ခိုဖွန်းအစု ဖြစ်သည်။ ခိုဖွန်းအစုတွင် ခိုဖွန်းခေတ်ကာလအစောပိုင်းမှ အလယ်ကာလအတွင်း တည်ဆောက်ခဲ့သည့် ခိုဖွန်းငါးခု ပါဝင်သည်။ ဤနေရာရှိ အကြီးဆုံးခိုဖွန်းကို ၂၀၀၀ ခုနှစ်တွင် နိုင်ငံတော်၏ သမိုင်းဝင်နေရာအဖြစ် သတ်မှတ်ခဲ့သည်။ အကြောင်းအရာ အဘုခုမမြစ်၏ အရှေ့ဘက်ခြမ်းတွင် ရှိသည်။ ဤမြစ်သည် ပင်လယ်ရေမျက်နှာပြင်အထက် ၂၅၀ မီတာခန့်တွင်ရှိကာ တောင်ဘက်မှ မြောက်ဘက်သို့ စီးဆင်းနေသည်။ ၁၉၉၁ ခုနှစ်တွင် ခိုဖွန်းကို ရှာဖွေတွေ့ရှိခဲ့ကာ ခိုရိယမမြို့ပညာရေးအဖွဲ့သည် ၁၉၉၆ ခုနှစ်မှ ၁၉၉၈ ခုနှစ်အထိ တူးဖော်လေ့လာရေးများကို ဦးစီးဆောင်ရွက်ခဲ့သည်။ ဤခိုဖွန်းအစုတွင် အကြီးဆုံးမှာ ဇန်းပိုးခိုးဟိုးဖွန်း (前方後方墳) အမျိုးအစား ဖြစ်သည်။ ၎င်းသည် ထောင့်မှန်စတုဂံနှစ်ခုကို ပေါင်းစပ်ထားသည့် ပုံစံရှိသည်။ အလျား ၈၃ မီတာရှိကာ မြောက်မှတောင်သို့ မျက်နှာမူလျက်ရှိသည်။ လက်ရှိအချိန်တွင် ဤခိုဖွန်းအစုကို ရှေးဟောင်းသုတေသနပန်းခြံတစ်ခုအဖြစ် အများပြည်သူအတွက် ဖွင့်လှစ်ထားရှိသည်။ သွားရောက်လိုပါက JR East ခိုရိယမဘူတာမှတဆင့် ဖုခုရှိမခိုဆွတ်ဘတ်စကားစီးနင်းကာ ခနယဘတ်စကားမှတ်တိုင်အထိ သွားရမည်။ ထိုဘတ်စကားမှတ်တိုင်မှတဆင့် ၁၀ မိနစ် လမ်းလျှောက်ကာ သွားရောက်နိုင်သည်။ ပြင်ပလင့်များ Oyasuba Park information home page (in ဂျပန်) Kōriyama tourist information home page (in ဂျပန်) ကိုးကား